pythainlp/thai-wiki-dataset-v3 huggingface dataset:
กลยุทธ์ตีหญ้าให้งูตื่น

กลยุทธ์ตีหญ้าให้งูตื่น หรือ ต๋าเฉ่าจิงเสอ (Startle the snake by hitting the grass around it; ) เป็นหนึ่งในกลศึกสามก๊ก กลยุทธ์ที่มีความหมายถึงการที่มีสิ่งใดพึงสงสัย ควรจักส่งคนไปทำการสอดแนมให้รู้ชัดแจ้งเพื่อเป็นการกุมสภาพของศัตรูเอาไว้ เมื่อได้ข่าวคราวของฝ่ายศัตรูแล้วจึงนำกำลังทหารบุกเข้าโจมตี เรียกว่า "สงสัยพึงแจ้ง สังเกตจึงเคลื่อน"
คัมภีร์อี้จิงกล่าวไว้ว่า "ใช้มรรควิธีเดิมกลับไปมา 7 วัน เมื่อละเอียดแล้วจึงเข้าใจสิ่งนั้นได้ หากศัตรูสงบนิ่งก็พึงสร้างสถานการณ์ให้ศัตรูเคลื่อนไหวเพื่อให้เกิดช่องโหว่ จากนั้นจึงหาโอกาสเอาชัย" ตัวอย่างการนำเอากลยุทธ์ตีหญ้าให้งูตื่นไปใช้ได้แก่จูกัดเหลียงที่ต้องการดูชั้นเชิงกองกำลังทหารของโจโฉเมื่อคราวเล่าปี่ยกทัพไปตีฮันต๋ง
== ตัวอย่างกลยุทธ์ ==
เมื่อคราวที่เล่าปี่นำกำลังทหารยกทัพไปตีฮันต๋ง โจโฉได้นำกำลังทหารออกไปตีฮันซุยคืนและตั้งค่ายทหารคนละฟากฝั่งแม่น้ำดูเชิงซึ่งกันและกัน จูกัดเหลียงซึ่งเป็นที่ปรึกษาของเล่าปี่ต้องการจะดูชั้นเชิงทางการรบของทหารโจโฉ จึงให้จูล่งนำกำลังทหารห้าร้อยนาย เอากลองและแตรขึ้นไปตั้งทัพที่บริเวณเชิงเขาเหนือน้ำ ครั้นถึงเวลาค่ำคืนและได้ยินเสียงประทัดดังขึ้นเมื่อใด ก็ให้เร่งเป่าแตรตีกลองส่งเสียงให้ดังสนั่นหวั่นไหว แต่ห้ามนำกำลังทหารออกทำศึกด้วยโดยเด็ดขาด ถึงยามเย็นจูกัดเหลียงก็ขึ้นไปอยู่บนเขาสูง ลอบดูความเคลื่อนไหวและชั้นเชิงในการรบของทหารโจโฉ
รุ่งเช้าโจโฉนำกำลังทหารมาท้ารบกับเล่าปี่ แต่เล่าปี่สั่งการให้ทหารภายในกองทัพให้สงบนิ่งไม่ให้แสดงกิริยาใด ๆ รวมทั้งออกไปทำศึกสงครามด้วย ทหารโจโฉเมื่อเห็นเล่าปี่นิ่งเฉยก็แปลกใจจึงตั้งทัพเผชิญหน้ากับเล่าปี่คนละฝั่งแม่น้ำพอถึงยามเย็นก็นำกำลังทหารกลับค่าย จูกัดเหลียงที่ลอบดูชั้นเชิงทหารโจโฉก็คิดลองดีในด้านสติปัญญาในการทำศึก เมื่อถึงเวลาเที่ยงคืนจูกัดเหลียงก็จุดประทัดขึ้นเป็นสัญญาณ จูล่งที่นำกำลังทหารไปซุ่มรอคอยบริเวณเชิงเขาเหนือน้ำได้ยินเสียงประทัด ก็ให้ทหารช่วยกันตีกลองและเป่าแตรขึ้นพร้อมกันส่งเสียงอื้ออึงไปทั่วประดุจกองทัพของศัตรูบุกเข้าโจมตี
ทหารโจโฉพากันตกใจนึกว่าเล่าปี่นำกำลังทหารเข้าจู่โจมจึงเตรียมพร้อมรับศึก แต่เมื่อไม่เห็นกองกำลังทหารเล่าปี่ก็ประหลาดใจ ตกดึกจูล่งก็ทำเสียงอื้ออึงขึ้นอีกทหารโจโฉก็เตรียมพร้อมรบเช่นเดิม จูล่งและทหารทำเสียงดังอื้ออึงรบกวนติด ๆ กันสามวันสามคืน ทำให้กำลังทหารโจโฉไม่ได้หลับนอนคอยเตรียมพร้อมรบอยู่ตลอดเวลา โจโฉนึกครั่นคร้ามในกองกำลังทหารเล่าปี่จึงสั่งให้ถอยทัพจากบริเวณฝั่งแม่น้ำไปไกลถึงสามร้อยเส้น ไปตั้งทัพในทุ่งกว้างเพื่อหลีกเลี่ยงกำลังทหารเล่าปี่ที่ส่งเสียงก่อกวน
จูกัดเหลียงที่ดูชั้นเชิงในการรบของทหารโจโฉก็เห็นได้ทีในการทำศึก จึงให้เล่าปี่ข้ามแม่น้ำไปตั้งค่ายและนำกำลังทหารตีกระหนาบกองกำลังทหารโจโฉจนแตกพ่าย ถอยร่นจากริมฝั่งแม่น้ำซึ่งเป็นจุดยุทธศาสตร์สำคัญในการทำศึกไปตั้งทัพในบริเวณทุ่งกว้างแทน ทำให้จูกัดเหลียงวางกลอุบายในการทำศึกสงครามกับโจโฉได้โดยสะดวก กลยุทธ์ตีหญ้าให้งูตื่นหรือต๋าเฉ่าจิงเสอของจูกัดเหลียง ก็ประสบความสำเร็จในการฉวยโอกาสสังเกตกองกำลังทหารและหาช่องโหว่ในการโจมตีทัพของโจโฉจนแตกพ่ายได้อย่างงดงาม
== ดูเพิ่ม ==
สามก๊ก
ตำราพิชัยสงคราม
ตำราพิชัยสงครามซุนวู
== แหล่งข้อมูลอื่น ==
36 กลยุทธ์ :: ตีหญ้าให้งูตื่น 
== อ้างอิง ==
ตีหญ้าให้งูตื่น
ตีหญ้าให้งูตื่น
ภาษาลาฮูเหลือง

ภาษาลาฮูเหลือง (Lahu Shi) หรือภาษาลาฮู ชิ มีผู้พูดทั้งหมด 40,240 คน พบในลาว 3,240 คน (พ.ศ. 2543) ในบ่อแก้ว  พบในจีน 5,000 คน (พ.ศ. 2527) ทางใต้ของยูนนาน พบในพม่า 10,000 คน (พ.ศ. 2541) พบในไทย 20,000  คน(พ.ศ. 2541) ในค่ายผู้ลี้ภัยจากประเทศลาวในจังหวัดน่าน พบในเวียดนาม  6,874 คน (พ.ศ. 2542) จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ต่างจากภาษาลาฮูดำ เรียงประโยคแบบประธาน-กรรม-กริยา
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ลาฮูเหลือง
ลาฮูเหลือง
ลาฮูเหลือง
ลาฮูเหลือง
ชมรมนักวิทยุสมัครเล่น

กิจกรรมวิทยุสมัครเล่น (amateur radio หรือ ham radio) เป็นงานอดิเรกอย่างหนึ่งของผู้ที่มีความสนใจในการติดต่อสื่อสารด้วยการส่งคลื่นวิทยุติดต่อกัน เพื่อการทดลอง การศึกษา การให้ความช่วยเหลือระหว่างกัน และการพักผ่อน แลกเปลี่ยนความคิดเห็น นักวิทยุสมัครเล่นมักเรียกตัวเองว่า ham 
ชมรมนักวิทยุสมัครเล่น เป็นการรวมตัวกันของนักวิทยุสมัครเล่น เพื่อพบปะพูดคุย และแลกเปลี่ยนความรู้ระหว่างกัน นอกจากนี้ยังมีการรวมตัวกันของนักศึกษาในมหาวิทยาลัยต่างๆ เพื่อร่วมกันทำกิจกรรม ทดลอง ศึกษา ค้นคว้าเกี่ยวกับการติดต่อสื่อสาร และการแพร่กระจายความถี่วิทยุสื่อสารในแต่ละย่านความถี่
== กิจกรรมชมรม ==
การทดสอบสัญญาณทางไกล
การอบรมให้ความรู้
การจัดตั้งศูนย์อำนวยความปลอดภัยทางการจราจร ในช่วงเทศกาลต่างๆ
ช่วยเหลือประสานงานกิจกรรมพิเศษต่างๆ ภายในมหาวิทยาลัย
=== การแข่งขัน ===
กีฬาการค้นหาแหล่งกำเนิดสัญญาณวิทยุ (ARDF)
CQ World Wide VHF Contest
Thailand Field Day Contest
== ชมรมวิทยุสมัครเล่นภายในสถาบันการศึกษา ==
=== ระดับมัธยมศึกษา ===
ชมรมวิทยุสมัครเล่นโรงเรียน มอ.วิทยานุสรณ์ E29AJ
ชมรมนักวิทยุสมัครเล่น BCC Space Program HS0AW
=== ระดับอุดมศึกษา ===

ชมรมวิทยุสมัครเล่นและเทคโนโลยีอวกาศเพื่อการวิจัย มจธ. STAR KMUTT
ชมรมวิทยุสมัครเล่นพระจอมเกล้าพระนครเหนือ RACK
ชมรมวิทยุสมัครเล่นพระจอมเกล้าฯลาดกระบัง KRAC 
ชมรมวิทยุสมัครเล่นพระจอมเกล้าฯลาดกระบัง ชุมพร
ชมรมนักวิทยุสมัครเล่น มหาวิทยาลัยเทคโนโลยีราชมงคลธัญบุรี
ชมรมนักวิทยุสมัครเล่นมหาวิทยาลัยแม่โจ้ E28AG
ชมรมวิทยุสมัครเล่นมหาวิทยาลัยกรุงเทพ E20AK
ชมรมนักวิทยุสมัครเล่นมหาวิทยาลัยวลัยลักษณ์ E29AF
ชมรมวิทยุสมัครเล่นแห่งมหาวิทยาลัยเกษตรศาสตร์
ชมรมนักวิทยุสมัครเล่นราชมงคลขอนแก่น RMUTI KKC
ชมรมนักวิทยุสมัครเล่นมหาวิทยาลัยเทคโนโลยีราชมงคลกรุงเทพ ARC RMUTK
หน่วยบริการเทคโนโลยีสารสนเทศและการสื่อสารในสถานการณ์ฉุกเฉิน มหาวิทยาลัยธรรมศาสตร์ E21AS ภายใต้โครงการโรงประลองทักษะทางวิศวกรรมโทรคมนาคมโดยอาศัยกิจการวิทยุสมัครเล่นและกระบวนการเรียนรู้ทางสังคม สำนักงานศูนย์วิจัยและให้คำปรึกษาแห่งมหาวิทยาลัยธรรมศาสตร์
== อ้างอิง ==
กิจกรรมมหาวิทยาลัย
วิทยุสมัครเล่น
น
องค์กรวิทยุสมัครเล่น
ซิวิไลเซชัน

ซิวิไลเซชัน (Civilization) สามารถหมายถึง
อารยธรรม
เกมชุด ซิวิไลเซชัน เกมชุดแนววางแผน
* ซิวิไลเซชัน (Civilization) เกมภาคแรก พ.ศ. 2534
* ซิวิไลเซชัน II (Civilization II) พ.ศ. 2539
* ซิวิไลเซชัน คอลทูเพาเวอร์ (Civilization: Call to Power) พ.ศ. 2542
* ซิวิไลเซชัน II เทสต์ออฟไทม์ (Civilization II: Test of Time) พ.ศ. 2542
* ซิวิไลเซชัน III (Civilization III) พ.ศ. 2544
** ซิวิไลเซชัน III เพลย์เดอะเวิลด์ (Civilization III: Play the World)
** ซิวิไลเซชัน III คอนเควสต์ส (Civilization III: Conquests)
* ซิวิไลเซชัน IV (Civilization IV) พ.ศ. 2548
** ซิวิไลเซชัน IV วอร์ลอร์ดส (Civilization IV: Warlords)
** ซิวิไลเซชัน IV บียอนด์เดอะซอร์ด (Civilization IV: Beyond the Sword)
** ซิวิไลเซชัน IV โคโลไนเซชัน (Civilization IV: Colonization)
* ซิวิไลเซชัน เรโวลูชัน (Civilization Revolution) พ.ศ. 2551
เกมกระดาน ซิวิไลเซชัน จำหน่ายเมื่อ พ.ศ. 2523
ภาพยนตร์ ซิวิไลเซชัน ฉายเมื่อ พ.ศ. 2459
พอลลา อับดุล

พอลลา จูลี อับดุล (Paula Julie Abdul) เกิดเมื่อวันที่ 19 มิถุนายน ค.ศ. 1962 เป็นนักร้องเพลงป็อปเจ้าของรางวัลแกรมมี่ นักเต้น นักออกแบบท่าเต้นที่เคยได้รับรางวัลเอมมี และพิธีกรรายการโทรทัศน์ แต่งงานกับเอมิลิโอ เอสเตเวซ ระหว่างปี  1992-1994 เธอเคยเป็นลูกเลี้ยงของนักแสดง มาร์ติน ชีน
ในช่วงทศวรรษ 1980 เธอเป็นเชียร์ลีดเดอร์ให้กับทีมบาสเกตบอลเอ็นบีเอที่ชื่อ Los Angeles Lakers จากนั้นเป็นนักออกแบบท่าเต้นในช่วงยุคที่มิวสิกวิดีโอกำลังนิยมอย่างมาก จากนั้นมาเป็นนักร้องเพลงป็อป-อาร์แอนด์บี โดยมีเพลงฮิตในช่วงปลายทศวรรษ 1980 ถึงต้นทศวรรษ 1990 ด้วยยอดขาย 53 ล้านชุดถึงทุกวันนี้ หลังจากที่เธอประสบความสำเร็จเป็นอย่างมาก เธอก็ล้มเหลวกับอาชีพและชีวิตส่วนตัว จนกลับมามีชื่อเสียงใหม่ในยุค 2000 กับหนึ่งในคณะกรรมการรายการโทรทัศน์ที่ชื่อ อเมริกันไอดอล ที่ปัจจุบันมีถึง 7 ฤดูกาลแล้ว
อับดุลกำลังทำผลงานอัลบั้มใหม่ในช่วงกลางปี 2008 คาดว่าออกขายปลายปี 2008 เสียงของเธออยู่ในช่วงเสียง เมซโซ-โซปราโน่
== ผลงานอัลบั้ม ==
Forever Your Girl (1988)
Spellbound (1991)
Head Over Heels (1995)
== อ้างอิง ==
นักร้องอเมริกัน
นักแสดงภาพยนตร์อเมริกัน
ชาวอเมริกันเชื้อสายยิว
ชาวอเมริกันเชื้อสายบราซิล
ชาวอเมริกันเชื้อสายซีเรีย
ชาวอเมริกันเชื้อสายแคนาดา
ศิลปินสังกัดเวอร์จิ้นเรเคิดส์
ผู้ที่ได้รับรางวัลแกรมมี
ศิลปินสังกัดคองคอร์ดเรเคิดส์
นักร้องเสียงเมซโซ-โซปราโน
ผู้ที่ได้รับรางวัลเอมมี
ผู้อำนวยการสร้างรายการโทรทัศน์ชาวอเมริกัน
บุคคลจากรัฐแคลิฟอร์เนีย
เน็ตสเคป

เน็ตสเคป คอมมิวนิเคชันส์ คอร์เปอร์เรชัน (Netscape Communications Corporation, เดิมมีชื่อว่า โมเสก คอมมิวนิเคชันส์ คอร์เปอร์เรชัน (Mosaic Communications Corporation)) เป็นบริษัทผู้ให้บริการคอมพิวเตอร์อิสระสัญชาติอเมริกันที่มีสำนักงานใหญ่ในเมาน์เทนวิว รัฐแคลิฟอร์เนีย และย้ายไปที่ดะลิส รัฐเวอร์จิเนีย โดยเว็บเบราว์เซอร์ เน็ตสเคป เคยเป็นเว็บที่มีผู้ใช้งานมากที่สุด ก่อนที่จะเสียตำแหน่งให้กับอินเทอร์เน็ตเอกซ์พลอเรอร์และเว็บคู่แข่งอื่น ๆ ในสงครามเบราว์เซอร์ครั้งที่หนึ่ง ซึ่งทำให้ส่วนแบ่งการตลาดของเว็บลดลงจากมากกว่าร้อยละ 90 ในช่วงกลางคริสต์ทศวรรษ 1990 กลายเป็นน้อยกว่าร้อยละ 1 ใน ค.ศ. 2006 บริษัทนี้ยังพัฒนาเอสเอสแอลที่ใช้เพื่อความปลอดภัยในการสื่อสารออนไลน์ ก่อนที่ทีแอลเอสจะเข้ามาแทนที่
มีการซื้อขายหุ้นของเน็ตสเคปใน ค.ศ. 1995 จนกระทั่ง AOL เข้ามาซื้อกิจการใน ค.ศ. 1999 แต่ในเดือนกุมภาพันธ์ ค.ศ. 1998 ประมาณหนึ่งปีก่อนการซื้อกิจการของ AOL เน็ตสเคปได้เผยแพร่รหัสต้นฉบับสำหรับตัวเบราว์เซอร์และก่อตั้งบริศัทมอซิลลา เพื่อประสานงานการพัฒนาผลิตภัณฑ์ในอนาคต  บริษัทมอซิลลาเขียนรหัสต้นฉบับของทั้งเบราว์เซอร์ใหม่ทั้งหมดตามเร็นเดอริงเอนจินเกกโก เมื่อ AOL ลดขนาดการมีส่วนร่วมกับบริษัทมอซิลลาในช่วงต้นคริสต์ทศวรรษ 2000 ทางบริษัทจึงไปจัดตั้งมูลนิธิมอซิลลาในเดือนกรกฎาคม ค.ศ. 2003 เพื่อให้แน่ใจว่ามีความเป็นอิสระอย่างต่อเนื่องด้วยความช่วยเหลือทางการเงินและอื่น ๆ จาก AOL
เว็บเบราว์เซอร์เน็ตสเคปยังคงพัฒนาจนกระทั่งเดือนธันวาคม ค.ศ. 2007 เมื่อ AOL ประกาศว่าบริษัทจัหยุดให้การสนับสนุนในช่วงต้น ค.ศ. 2008 ณ ค.ศ. 2011 AOL ยังคงใช้ตราเน็ตสเคปเพื่อทำการตลาดกับผู้ให้บริการอินเทอร์เน็ตแบบลดราคา
== ดูเพิ่ม ==
เน็ตสเคป แนวิเกเตอร์
== อ้างอิง ==
== อ่านเพิ่ม ==
Jim Clark, Netscape Time: The Making of the Billion-Dollar Start-Up That Took On Microsoft, St. Martin's Press, 1999.
Michael E. Cusumano and David B. Yoffie, Competing On Internet Time: Lessons From Netscape And Its Battle With Microsoft, The Free Press, 1998, 2000.
Fortune Magazine, "Remembering Netscape: The Birth Of The Web", July 25, 2005.
==แหล่งข้อมูลอื่น==
Archive of official site circa 1994
เว็บเบราว์เซอร์
อดีตบริษัทจดทะเบียนในตลาดหลักทรัพย์แนสแด็ก
บริษัทที่ก่อตั้งในปี พ.ศ. 2537
จอมพลธรอว์น

จอมพลธรอว์น ชื่อเต็ม มิทธรอว์นูรูโอโด เป็นตัวละครในเรื่องแต่งชุดสตาร์ วอร์ส ปรากฎตัวครั้งแรกและมีบทบาทสำคัญในนวนิยายไตรภาคชุดธรอว์น (1991-1993) เขียนโดยทิโมธิ ซาห์น ซึ่งปัจจุบันถือเป็นเรื่องราวที่เป็นส่วนหนึ่งในตำนานสตาร์ วอร์ส เป็นชาวชิสที่เป็นผู้นำกองทัพจักรวรรดิที่หลงเหลือและกระจัดกระจายรวมตัวกันจนเป็นศัตรูสำคัญของสาธารณรัฐใหม่ ได้ปะทะกับตัวละครสำคัญจากภาพยนตร์ไตรภาคดั้งเดิมอย่างลุค สกายวอล์คเกอร์, เจ้าหญิงเลอา, ฮัน โซโล, ชิวแบคคา, และแลนโด คาลริสเซียน ในนวนิยายไตรภาคธรอว์น และยังถูกกล่าวถึงในนวนิยายทวิภาคชุดแฮนด์ออฟธรอว์น (1997-1998) เรื่องราวปูมหลังของเขาได้รับการนำเสนอในสื่ออื่นๆ หลากหลาย ทั้งนวนิยาย เรื่องสั้น หนังสือการ์ตูน และวิดีโอเกม
หลังจากเรื่องแต่งในชุดจักรวาลขยายฉบับดั้งเดิมถูกถอดออกจากเนื้อหาต้นฉบับไปเมื่อปี 2014 โดยลูคัสฟิล์ม ธรอว์นก็ได้กลับมามีบทบาทในเรื่องแต่งฉบับใหม่อีกครั้งในภาพยนตร์การ์ตูนชุดทางโทรทัศน์ สตาร์ วอร์ส เรเบลส์ ในซีซั่นที่ 3 ซึ่งให้เสียงโดย Lars Mikkelsen และในนวนิยายชุดไตรภาคธรอว์น (2017–2019) และไตรภาคธรอว์นแอสเซนแดนซี (2020-2021) ซึ่งแต่งโดยซาห์นตีพิมพ์เป็นส่วนหนึ่งของเนื้อเรื่องของสตาร์ วอร์สใหม่ เป็นการตีความตัวละครธรอว์นใหม่ให้เป็นตัวร้ายแบบนอกขนบ (anti-villain) และเป็นสายลับสองหน้าที่แทรกซึมเข้ามาในจักรวรรดิโดยมีเป้าหมายเพื่อช่วยเหลือผู้คนของตัวเองและชิสแอสเซนแดนซีซึ่งเป็นองค์กรปกครองอย่างรัฐในดินแดนที่ไม่เป็นที่รู้จัก โดยใช้ทรัพยากรของจักรวรรดิในการสู้รบกับพวกกริสค์ ศัตรูจากนอกกาแลกซี ก่อนที่พวกมันจะเข้ารุกรานกาแลกซีได้ โดยระหว่างนั้นก็ต้องทำงานให้กับจักรพรรดิพัลพาทีนในการต่อสู้กับพันธมิตรกบฎ จนในที่สุดก็เกิดเหตุการณ์บังคับให้ต้องถูกส่งไปยังดินแดนที่ไม่เป็นที่รู้จักพร้อมๆ กับเอซรา บริดเจอร์ โดยเนื้อเรื่องหลังจากนี้ธรอว์นจะปรากฎตัวในรูปแบบคนแสดงเป็นครั้งแรกในซีรีส์ อาโซกา ซึ่งกำลังจะออกฉายทางดิสนีย์พลัส และมี Lars Mikkelsen ที่เคยให้เสียงมารับบท
==ตัวละคร==
ธรอว์นเป็นเผ่าพันธุ์ชิส เคยปฏิบัติหน้าที่ในกองยานป้องกันภัยของประเทศซิส ซึ่งตั้งอยู่ในห้วงอวกาศลึกลับของกาแล็กซี ธรอว์นออกจากห้วงอวกาศถิ่นที่อยู่ของตนเองมายังห้วงอวกาศสามัญ และได้พบกับเจไดอนาคิน สกายวอล์คเกอร์ ในช่วงสงครามโคลน ต่อมาเมื่อสาธารณรัฐกาแล็กติดแปรสภาพเป็นจักรวรรดิกาแล็กติก ธรอว์นปฏิญาณความภักดีต่อจักรพรรดิพัลพาทีน โดยเชื่อว่าการผูกมิตรกับพัลพาทีนจะเป็นผลดีต่อชาวซินในอนาคต ธรอว์นได้รับการศึกษาในโรงเรียนนายทหารจักรวรรดิในดาวคอรัสซัง และเริ่มปฏิบัติหน้าที่นายทหารในกองทัพจักรวรรดิ
แม้ว่าทักษะการต่อสู้ทางกายภาพของธรอว์นไม่ทัดเทียมกับเจได แต่ว่าธรอว์นมีทักษะด้านยุทธการที่ยากจะหาใครเทียบ เขาจะทำความเข้าใจบุคลิกภาพ, หลักคิด, วัฒนธรรม และศิลปศาสตร์ของคู่ต่อสู้เสมอ แม้ตัวเขาไม่ใช่เผ่าพันธุ์มนุษย์เต็มร้อย แต่ฝีมือของเขาก็ทำให้เขาได้รับการยอมรับจากจักรพรรดิพัลพาทีนให้อยู่ในตำแหน่งสูงสุดของกองทัพ จอมพลธรอว์นได้รับการยอมรับว่าเป็นหนึ่งในนักกลยุทธ์ทางทหารที่ยิ่งใหญ่ที่สุดของเรื่อง
==อ้างอิง==
== แหล่งข้อมูลอื่น ==
Mitth'raw'nuruodo ใน Wookieepedia: The Star Wars Wiki
ตัวละครในสตาร์ วอร์ส
ตัวร้ายในสตาร์ วอร์ส
ตัวละครที่เป็นจอมพลเรือ
ตัวละครที่เป็นพลเรือเอก
ตัวละครที่เป็นขุนศึก
ตัวละครที่ถูกฆาตกรรม
หมู่เกาะอันดามันและนิโคบาร์

หมู่เกาะอันดามันและหมู่เกาะนิโคบาร์ เป็นดินแดนสหภาพของประเทศอินเดียที่ประกอบด้วยเกาะ 572 เกาะ ในจำนวนนี้เพียง 37 เกาะที่มีผู้อยู่อาศัยถาวร หมู่เกาะตั้งอยู่บนรอยต่อระหว่างอ่าวเบงกอลกับทะเลอันดามัน
ดินแดนนั้นตั้งอยู่ใกล้กับอาเจะฮ์ ประเทศอินโดนีเซีย ด้วยระยะทาง 150 กิโลเมตร และถูกแบ่งจากประเทศพม่าและประเทศไทยด้วยทะเลอันดามัน และห่างจากจังหวัดภูเก็ตของประเทศไทย ประมาณ 750 กิโลเมตร หมู่เกาะนั้นประกอบด้วยสองกลุ่มเกาะย่อย คือ หมู่เกาะอันดามัน (บางส่วน) กับหมู่เกาะนิโคบาร์ ซึ่งถูกแยกจากกันด้วยช่องแคบองศาที่สิบ (ซึ่งอยู่บนละติจูดที่ 10°N) ความกว้าง 150 กิโลเมตร โดยหมู่เกาะอันดามันอยู่ทางเหนือของละติจูดนี้
เมืองหลวงของดินแดนคือพอร์ทแบลร์ และดินแดนแบ่งออกเป็นสามอำเภอ คืออำเภอนิโคบาร์ มีเมืองหลวงคือ คาร์นิโคบาร์, อำเภออันดามันใต้มีพอร์ทแบลร์เป็นเมืองหลวง และ อำเภออันดามันเหนือและกลาง มีมายาบันเดอร์เป็นเมืองหลวง
ในหมู่เกาะอันดามันประกอบด้วยชาวเซนทิเนล กลุ่มคนที่ตัดขาดจากโลกภายนอกโดยสมบูรณ์ และเป็นไปได้ว่าเป็นกลุ่มคนกลุ่มสุดท้ายในโลกที่ยังคงไม่มีวิวัฒนาการไปเกินกว่าเทคโนโลยียุคหินตอนต้น อย่างไรก็ตามเป็นที่ถกเถียงเนื่องด้วยมีการพบผลิตภัณฑ์ด้วยโลหะบนเกาะ
==อ้างอิง==
==แหล่งข้อมูลอื่น==
Census of India, Provisional Population Totals
Andaman and Nicobar Administration Website
ดินแดนสหภาพของประเทศอินเดีย
 
อ่าวเบงกอล
เกาะในหมู่เกาะอันดามันและนิโคบาร์
เกาะในทะเลอันดามัน
เกาะในอ่าวเบงกอล
เอเชียตะวันออกเฉียงใต้ภาคพื้นสมุทร
หมู่เกาะภูเขาไฟรูปโค้ง
ดนตรีอินเทลลิเจนต์แดนซ์

ดนตรีอินเทลลิเจนต์แดนซ์ (Intelligent dance music) ในบางครั้งเีรียกว่า ไอดีเอ็ม (IDM) หริอ เบรนแดนซ์ (Braindance) เป็นคำที่อธิบายแนวเพลงอิเล็กทรอนิกส์ที่เกิดขึ้นในช่วงต้นทศวรรษ 1990 แต่เดิมแนวเพลงได้รับอิทธิพลจากการพัฒนาในดนตรีอิเล็กทรอนิกส์แดนซ์ เช่น ดีทรอยต์เทคโน และเบรกบีตหลากหลายรูปแบบที่เกิดขึ้นใหม่ในสหราชอาณาจักรในช่วงเวลานั้น คำว่า IDM กล่าวกันว่ามีต้นกำเนิดในสหรัฐอเมริกาในปี 1993 ที่มีการก่อตัวของ ไอดีเอ็มลิสต์ (IDM list) เป็นบัญชีจ่าหน้าอิเล็กทรอนิกส์ที่แต่เดิมเหมาสำหรับการอภิปรายของเพลง (แต่ไม่จำกัดเฉพาะ) จำนวนของศิลปินอังกฤษที่โดดเด่น โดยเฉพาะอย่างยิ่งค่ายเพลงวอร์ปเรเคิดส์ได้ปรากฏในปี 1992 กับอัลบั้มรวมเพลงที่เรียกชื่อว่า Artificial Intelligence
การใช้คำ "ดนตรีอินเทลลิเจนต์แดนซ์" (Intelligent Dance Music) ได้รับการวิจารณ์จากนักดนตรีอิเล็กทรอนิกส์เช่น เอเฟ็กซ์ ทวิน และเป็นที่เห็นโดยศิลปินเช่น ไมค์ พาราดินาส เป็นที่แปลกประหลาดในสหรัฐ
== อ้างอิง ==
== แหล่งข้อมูลอื่น ==
http://music.hyperreal.org/lists/idm/
Intelligent Dance Music IDM Video ใน ยูทูบ
ประเภทดนตรีอิเล็กทรอนิกส์
ดนตรีอิเล็กทรอนิกส์
พญาไม้

พญาไม้  เป็นพืชที่กระจายพันธุ์ในอินเดีย จีนตอนใต้ คาบสมุทรอินโดจีน อินโดนีเซียจนถึงหมู่เกาะโซโลมอน ลักษณะเป็นไม้ต้นสูง 25-30 เมตร ใบรูปใบหอกหรือรูปแถบ หนา ยาว 7-20 เซนติเมตร ปลายใบแหลม โคนใบรูปลิ่ม ออกเรียงเวียน โคนเพศผู้ออกตามซอกใบเป็นกลุ่ม 2-3 ช่อ ยาว 2.5-5 เซนติเมตร กลีบประดับออกเรียงเวียนจำนวนมาก เมล็ดเปลือยอยู่บนฐานที่พัฒนามาจากเกล็ดของออวุล ออกเดี่ยว ๆ ก้านยาว 1-2 เซนติเมตร ที่โคนมีใบประดับรูปลิ่มแคบ 2 ใบ เมล็ดมีเยื่อหุ้มคล้ายผลผนังชั้นในแข็ง รูปไข่ถึงเกือบกลม ยาว 1-1.5 เซนติเมตร เมื่อสุกมีสีม่วงแดง
== อ้างอิง ==
== แหล่งข้อมูลอื่น ==
พืชเมล็ดเปลือย
พืชที่พบในทวีปเอเชีย
กีฬามวยสากลสมัครเล่นในโอลิมปิกฤดูร้อน 2008 - ไลท์ฟลายเวท

มวยสากลสมัครเล่น รุ่น ไลท์ฟลายเวท 48 กิโลกรัม เป็นรุ่นที่น้ำหนักน้อยที่สุดในกีฬามวยสากลสมัครเล่นในโอลิมปิกฤดูร้อน 2008 ทำการแข่งขันที่ เวิร์คเกอร์อินดอร์อารีน่า
ในรุ่นนี้ นักชกชาวไทยที่ผ่านการคัดเลือกเข้ามาคือ อำนาจ รื่นเริง
=== เหรียญรางวัล ===
=== เวลาการแข่งขัน ===
ตามเวลามาตรฐานจีน (UTC+8)
=== ตารางการแข่งขัน ===
==== รอบชิงชนะเลิศ ====
==== สายบน ====
==== สายล่าง ====
กีฬามวยสากลสมัครเล่นในโอลิมปิกฤดูร้อน
กีฬามวยสากลสมัครเล่นในโอลิมปิกฤดูร้อน 2008 - แบนตั้มเวท

มวยสากลสมัครเล่น รุ่น แบนตั้มเวท 54 กิโลกรัม ทำการแข่งขันที่เวิร์คเกอร์อินดอร์อารีน่า กรุงปักกิ่ง สาธารณรัฐประชาชนจีน
ในรุ่นนี้ นักชกชาวไทยที่ผ่านการคัดเลือกเข้ามาคือ วรพจน์ เพชรขุ้ม อดีตเหรียญเงินโอลิมปิกฤดูร้อน 2004 แต่หนนี้ตกรอบ 8 คนสุดท้ายอย่างน่าเสียดาย
=== เหรียญรางวัล ===
=== เวลาการแข่งขัน ===
ตามเวลามาตรฐานจีน (UTC+8)
=== ตารางการแข่งขัน ===
==== รอบชิงชนะเลิศ ====
==== สายบน ====
==== สายล่าง ====
กีฬามวยสากลสมัครเล่นในโอลิมปิกฤดูร้อน
กีฬามวยสากลสมัครเล่นในโอลิมปิกฤดูร้อน 2008

กีฬามวยสากลสมัครเล่นในโอลิมปิกฤดูร้อน 2008 ถูกจัดขึ้นเมื่อวันที่ 8 สิงหาคม พ.ศ. 2551ใน Workers Indoor Arena ณ กรุงปักกิ่ง สาธารณรัฐประชาชนจีน
== สรุปผลการแข่งขัน ==
{| 
|-
| rowspan = 2|ไลท์ฟลายเวท
| rowspan = 2|โจว ซื่อหมิง
| rowspan = 2|ปูเรฟดอร์ยิน เซอร์ดัมบา
| แพดดี บาร์นส์
|-
| ยัมเปียร์ เฮอร์นานเดซ
|-
| rowspan = 2|ฟลายเวท
| rowspan = 2|สมจิตร จงจอหอ
| rowspan = 2|แอนดรี ลัฟฟีตา
| จอร์จี บาลากซิน
|-
| วิเซนโซ ปิการ์ดี
|-
| rowspan = 2|แบนตั้มเวท
| rowspan = 2|เอนค์บาติน บาดาร์-อูกัน
| rowspan = 2|ยันเกียล เลออน
| บรูโน จูลี
|-
| แวเซสลาฟ โกยัน
|-
| rowspan = 2|เฟเธอร์เวท
| rowspan = 2|วาซิล โลมาเชนโก
| rowspan = 2|Khedafi Djelkhir
| Yakup Kılıç
|-
| Shahin Imranov
|-
| rowspan = 2|ไลท์เวท
| rowspan = 2|Aleksei Tishchenko
| rowspan = 2|Daouda Sow
| Hrachik Javakhyan
|-
| Yordenis Ugás
|-
| rowspan = 2|ไลท์เวลเตอร์เวท
| rowspan = 2|Manuel Félix Díaz
| rowspan = 2|มนัส บุญจำนงค์
| Roniel Iglesias
|-
| Alexis Vastine
|-
| rowspan = 2|เวลเตอร์เวท
| rowspan = 2|Bakhyt Sarsekbayev
| rowspan = 2|Carlos Banteaux Suárez
| Hanati Silamu
|-
| Kim Jung-Joo
|-
| rowspan = 2|มิดเดิลเวท
| rowspan = 2|James DeGale
| rowspan = 2|Emilio Correa
| Darren Sutherland
|-
| Vijender Singh
|-
| rowspan = 2|ไลท์เฮฟวี่เวท
| rowspan = 2|Zhang Xiaoping
| rowspan = 2|Kenneth Egan
| Tony Jeffries
|-
| Yerkebuian Shynaliyev
|-
| rowspan = 2|เฮฟวี่เวท
| rowspan = 2|Rakhim Chakhkiev
| rowspan = 2|Clemente Russo
| Osmay Acosta
|-
| Deontay Wilder
|-
| rowspan = 2|ซุปเปอร์เฮฟวี่เวท
| rowspan = 2|Roberto Cammarelle
| rowspan = 2| Zhang Zhilei
| Vyacheslav Glazkov
|-
| David Price
|}
== ตารางเหรียญ ==

{| 
|-
| 1 || align = left|  || 2 || 1 || 1 || 4
|-
| 2 || align = left|  || 2 || 0 || 1 || 3
|-
| 3 || align = left|  || 1 || 1 || 1 || 3
|-
| 4 || align = left|  || 1 || 1 || 0 || 2
|- bgcolor=khaki
| 4 || align = left|  || 1 || 1 || 0 || 2
|-
| 6 || align = left|  || 1 || 0 || 2 || 3
|-
| 7 || align = left|  || 1 || 0 || 1 || 2
|-
| 7 || align = left|  || 1 || 0 || 1 || 2
|-
| 9 || align = left|  || 1 || 0 || 0 || 1
|-
| 10 || align = left|  || 0 || 4 || 4 || 8
|-
| 11 || align = left|  || 0 || 2 || 1 || 3
|-
| 12 || align = left|  || 0 || 1 || 2 || 3
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|-
| 13 || align = left|  || 0 || 0 || 1 || 1
|- class="sortbottom"
! colspan = 2| รวม || 11 || 11 || 22 || 44
|}
== อ้างอิง ==
== แหล่งข้อมูลอื่น ==
กีฬามวยสากลสมัครเล่นในโอลิมปิกเกมส์ 2008  
โอลิมปิกฤดูร้อน 2008
กองทัพพิราบน้อย

กองทัพนกพิราบน้อย (Valiant) เป็นการจับมือกันของ วอลท์ ดิสนีย์ และทีมผู้สร้าง เชร็ค กับ เชร็ค 2 เพื่อหวังสร้างกระแสแอนิเมชั่น กับเรื่องราวแห่งความกล้าหาญของนกพิราบ แห่งสงครามโลกครั้งที่ 2
== นักแสดง ==
Ewan McGregor - Valiant
Ricky Gervais - Bugsy
Pip Torrens - Lofty Thaddeus Worthington
Dan Roberts - Tailfeather
Brian Lonsdale - Toughwood
John Cleese - Mercury
Olivia Williams - Victoria
John Hurt - Felix
Annette Badland - Elsa
Jim Broadbent - Sergeant
Hugh Laurie - Wing Commander Gutsy
Tim Curry - General Von Talon
Rik Mayall - Cufflingk
Michael Schlingmann - Underlingk
Sharon Horgan - Charles De Girl
Buckley Collum - Rollo
Sean Samuels - Jacques
== ดูเพิ่ม ==
Official site for Valiant (US)
UltimateDisney.com DVD Review with Pictures
Rotten Tomatoes page
Box Office Mojo page
Article on pigeon that inspired film
ภาพยนตร์ที่ออกฉายในปี พ.ศ. 2548
ภาพยนตร์อังกฤษ
ภาพยนตร์แอนิเมชัน
ภาพยนตร์ที่จัดจำหน่ายโดยดิสนีย์
อังคาร ชมพูพวง

จ่าอากาศเอก อังคาร ชมพูพวง  เกิดเมื่อวันที่ 20 มกราคม พ.ศ. 2524 ที่ตำบลเขาพระงาม อำเภอเมือง จังหวัดลพบุรี เป็นนักมวยสากลสมัครเล่นทีมชาติไทย  เดิมเคยชกมวยไทยมาก่อนในชื่อ "ผจญศึก ลูกพระบาท" เคยได้แชมป์ในรุ่นเวลเตอร์เวท ของเวทีลุมพินี
จากนั้นได้สร้างชื่อครั้งแรกจากการเป็นนักกีฬาวูซูทีมชาติที่ได้รับเหรียญทองจากการแข่งขันเอเชียนเกมส์ 2002 ที่ เมืองปูซาน ประเทศเกาหลีใต้ จากนั้นได้เปลี่ยนมาชกมวยสากลสมัครเล่นในรุ่นเวลเตอร์เวทจนติดทีมชาติแข่งขันเอเชียนเกมส์ 2006 ที่กรุงโดฮา ประเทศกาตาร์ และมีโอกาสสร้างประวัติศาสตร์ถ้าได้เหรียญทองอีก ก็จะเป็นนักกีฬาคนแรกในประวัติศาสตร์ของทวีปเอเชียที่ได้เหรียญทองเอเชียนเกมส์ถึง 2 ครั้ง จาก 2 ประเภทกีฬา แต่อังคารก็ทำได้เพียงเหรียญเงิน
จากนั้นได้เหรียญทองจากการแข่งขันซีเกมส์ 2007 ที่จังหวัดนครราชสีมา ที่ไทยเป็นเจ้าภาพ อังคารได้มีโอกาสติดทีมชาติเข้าแข่งขันโอลิมปิก 2008 ที่กรุงปักกิ่ง ประเทศจีน ในรุ่นมิดเดิลเวท แทนที่สุริยา ปราสาทหินพิมาย เจ้าของเหรียญทองแดงในรุ่นนี้จากการแข่งขันโอลิมปิก 2004 ที่กรุงเอเธนส์ ประเทศกรีซ ที่ต้องถอนตัวไปเนื่องจากบาดเจ็บจากอุบัติเหตุ
และในการแข่งขันครั้งนี้ ในรอบแรกอังคารสามารถเอาชนะ โช เดือก จิน นักมวยชาวเกาหลีใต้ไปได้ 9-3 หมัด และนับเป็นคนแรกในทีมมวยสากลสมัครเล่นไทย แต่ในรอบสอง อังคารต้องตกรอบเพราะพ่ายแพ้ให้แก่ วิเจนเดอร์ กุมาร นักมวยชาวอินเดียไป 13-3 หมัด เนื่องจากรูปร่างที่สู้ไม่ได้
ต่อมาอังคารจึงหันกลับไปชกมวยไทยอีกครั้ง และเกือบถึงขั้นเป็นอันตรายถึงแก่ชีวิต เมื่อเดือนกรกฎาคม พ.ศ. 2553 ได้ไปชกมวยเค-วัน ที่กรุงลิสบอน ประเทศโปรตุเกส ในแบบมวยรอบคัดเลือกผู้ชนะเพื่อที่จะเข้ารอบชิงชนะเลิศที่ประเทศญี่ปุ่น ในรอบชิงดำ อังคารปักหลักแลกหมัดกับ คาร์โก้ ดราโก้ นักมวยชาวเนเธอร์แลนด์ เชื้อสายอาร์เมเนีย อย่างดุเดือด ก่อนจะแพ้คะแนนไปหวุดหวิด หลังลงเวทีเกิดอาการเจ็บหน้าอกจนทรุด แต่อังคารได้ปฏิเสธที่จะได้รับการตรวจจากแพทย์ และยังแข็งใจเดินทางกลับมายังประเทศไทยได้ เมื่อกลับมาถึงแล้ว ร่างกายทนไม่ไหวจนสลบล้มลงไป ญาติ ๆ ได้นำตัวส่งโรงพยาบาลลำนารายณ์ แพทย์ได้ทำการเอ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส่งเข้าห้องไอซียูทันที 
ในส่วนของการชกรายการนี้ จึงเป็น เข้ม ศิษย์สองพี่น้อง ที่ได้รับสิทธิชกแทน
== ผลงาน ==
เหรียญทองเอเซียนเกมส์ พ.ศ. 2545 ประเทศเกาหลีใต้ (วูซู)
เหรียญเงินเอเชียนเกมส์ พ.ศ. 2549 ประเทศกาตาร์ (มวยสากลสมัครเล่น)
เหรียญทองซีเกมส์ พ.ศ. 2550 ประเทศไทย
== เครื่องราชอิสริยาภรณ์ ==
== อ้างอิง ==
ประวัตินักมวยสากลสมัครเล่นทีมชาติไทยชุด โอลิมปิก 2008 
นักมวยสากลสมัครเล่นชาวไทยชุดโอลิมปิก 2008
นักวูซูชาวไทย
นักกีฬาเหรียญทองเอเชียนเกมส์ชาวไทย
นักกีฬาเหรียญเงินเอเชียนเกมส์ชาวไทย
นักกีฬาเหรียญทองซีเกมส์ชาวไทย
บุคคลจากอำเภอเมืองลพบุรี
ทหารอากาศชาวไทย
นักมวยไทยชาวไทย
นักมวยเค-วัน